stanford-oval/wikipedia huggingface dataset:
Suomen Lääketieteen Säätiö
Toiminta

Suomen Lääketieteen Säätiötä ohjaa ja valvoo säätiön hallitus, joka on tärkeimmissä asioissa säätiön päätösvaltaa käyttävä elin. Siihen kuuluu kuusi jäsentä, joista kolme on Suomalaisen Lääkäriseuran Duodecimin jäseniä. Hallituksen jäsenet valitsee säätiön neuvottelukunta, johon kuuluu 12 jäsentä, joista kahdeksan on Duodecim-seuran jäseniä. Henkilövalinnat tehdään kolmeksi kalenterivuodeksi kerrallaan. Sama henkilö voidaan valita säätiön toimielimeen enintään kaksi kertaa peräkkäin.
Suomen Lääketieteen Säätiö on jakanut apurahoina ja palkintoina keskimäärin sijoitusomaisuutensa korko- ja osinkotuottoa vastaavan rahasumman, viimeisen kymmenen vuoden aikana vuosittain yli kaksi miljoonaa euroa 125 lääketieteen tutkijalle. Säätiö myöntää neljäntyyppisiä apurahoja, joiden hakuaika on toukokuussa:
Eka-apurahoja tutkimustyötään aloittaville lääketieteen opiskelijoille ja lisensiaateille
Kannustusapurahoja nuorille väitöskirjaansa valmisteleville ja uraansa aloittaville lääketieteen opiskelijoille ja lisensiaateille rinnan Suomalaisen Lääkäriseuran Dudecimin kanssa
Tutkimusapurahoja 4, 8 tai 12 kuukauden mittaiseen päätoimiseen tutkimustyöhön lääketieteen opiskelijoille, lisensiaateille ja tohtoreille
Vuonna 2012 Suomen Lääketieteen Säätiö liittyi säätiöiden post-doc poolin jäseneksi ja se jakaa tohtorien ulkomaiseen työskentelyyn tarkoitetut apurahat yhteistyössä poolin kanssa.
Palaavan tutkijan apurahoja ulkomailla postdoc tutkimusjakson
Tutkimusryhmän perustajan apurahat (aiemmalta nimeltään Hankeapuraha) aiheeltaan ja laadultaan strategiseksi tärkeiksi valituille tutkimusalueille, nykyisin kliinisen lääketieteen tutkimukseen väitelleille erikoislääkäreille
Vuonna 2021 Eka-apuraha oli suuruudeltaan 2 500 euroa, kannustusapuraha 5 000 euroa sekä tutkimusapurahat 9 000, 18 000 ja 27 000 euroa lääketieteen opiskelijoille ja 10 000, 20 000 ja 30 000 euroa lääketieteen tohtoreille. Kolmivuotiset tutkimusryhmän perustajan apurahat olivat suuruudeltaan 150 000–200 000 euroa. Säätiö teetti vuonna 2016 pro gradu -työnä hankeapurahojen vaikuttavuusselvityksen, jonka mukaan säätiön hankeapurahalla tehdyltä tutkimukselta on odotettavissa tieteellistä, koulutuksellista ja yhteiskunnallista vaikuttavuutta.
Vuosina 2008–2012 säätiö on lisäksi tukenut Suomen molekyylilääketieteen instituutin käynnistämistä vuosittain 100 000 euron apurahalla. Vuosina 2018–2022 säätiö osallistui Suomen Akatemian Tieteellä terveyteen -akatemiaohjelmaan yhteensä 500 000 eurolla. Tieteellä terveyteen (TERVA) -akatemiaohjelma tavoittelee rohkeita uusia tutkimusavauksia merkittävistä sairauksista aiheutuvien terveysongelmien ratkaisemiseksi.
Rahastot

Kantarahasto
Alkoholitutkimusrahasto
Aino Eerolan rahasto
Roland, Marita ja Patricia Freundin rahasto
Sinikka ja Seppo Heikkilän rahasto
Kliinisen kemian tutkimussäätiön rahasto
T W Lilljan  säätiön rahasto
Lääketehdas Orionin tieteellinen tutkimusrahasto
Anna-Kaisa Nikalin rahasto
Aarno ja Jenny Piponiuksen rahasto
Paavo ja Veikko Pirilän rahasto
Planmeca-Planmed rahasto
Teemu Pohjanpellon rahasto
Tauno Putkosen rahasto
Eero Matti Ranisen rahasto
Aili Turusen rahasto
Maija ja Matti Vaskion rahasto
A. E. Vehmaksen rahasto
Winthrop-lääkeyhtymän tutkimusrahasto
Aiheesta muualla

Suomen Lääketieteen Säätiön verkkosivut
Tatra

Tatra voi tarkoittaa:
Tatravuoristo, vuoristo Slovakian ja Puolan rajalla
Matala-Tatra, vuoristo Slovakiassa
Tatra, tšekkiläinen autovalmistaja
Tatra, tšekkiläinen raitiovaunuvalmistaja
Tatrankoira, puolalainen paimenkoirarotu
Tátra-luokka, Itävalta-Unkarin laivaston hävittäjäluokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tatra”, voi hakea sivunnimihaulla, laajalla sivunnimihaulla tai tekstihaulla.
Lauri Saarnio

Lauri Saarnio (vuoteen 1914 Bredström; 13. huhtikuuta 1898 Turku – 4. joulukuuta 1978 Helsinki) oli suomalainen psykiatri ja Turun yliopiston professori.
Henkilöhistoria

Saarnion vanhemmat olivat kirjeenkantaja Gustaf Erhard Bredström ja Hilda Maria Martin ja puoliso vuodesta 1925 Augusta Katharina Wedekind. Hän pääsi ylioppilaaksi Turun suomalaisesta lyseosta 1918 ja valmistui lääketieteen kandidaatiksi 1922 ja lääketieteen lisensiaatiksi 1927 ja väitteli lääketieteen ja kirurgian tohtoriksi 1938.
Saarnio oli Pitkäniemen sairaalan 4. alilääkärinä 1927–1928, Harjavallan ja Kiukaisten kunnanlääkärinä 1928–1930 sekä Harjavallan piirisairaalassa lääkärinä 1928–1931 ja ylilääkärinä 1933–1939. Hän oli Porin kaupungin psykiatrisen huoltotoimiston lääkärinä 1937–1939 ja Lapinlahden sairaalassa apulaislääkärinä 1931–1933 ja apulaisylilääkärinä 1941–1943. Saarnio toimi lääkintöhallituksen mielisairaanhoito-osaston lääkintöneuvoksena 1943–1947 ja Halikon piirisairaalan ylilääkärinä 1947–1951. Hän oli Turun yliopiston mielitautiopin ja neurologian vt. professori 1950–1951 ja professori 1952–1963.
Teoksia

Untersuchungen über den Cholesterinstoffwechsel bei der Melancholie. Väitöskirja. 1938
Tansanian pääministeri

Tansanian pääministeri on Tansanian hallituksen puheenjohtaja. Presidentti on hallituksen päämies, mutta pääministeri johtaa päivittäistä toimintaa. Presidentti nimittää pääministerin virkaansa.
Luettelo Tansanian pääministereistä

| № | Pääministeri elinaika | Kuva | Kausi> alkoi | Kausi> päättyi | Puolue | Presidentti |
| --- | --- | --- | --- | --- | --- | --- |
| 1 | Rashidi Kawawa (1924–2009) |  | 1972 | 1977 | Tanganyika African National Union | Nyerere |
| 1 | Rashidi Kawawa (1924–2009) |  | 1972 | 1977 | Chama Cha Mapinduzi  | Nyerere |
| 2 | Edward Sokoine (1938–1984) |  | 1977 | 1980 | Chama Cha Mapinduzi | Nyerere |
| 3 | Cleopa Msuya (1931–) |  | 1980 | 1983 | Chama Cha Mapinduzi | Nyerere |
| (2) | Edward Sokoine (1938–1984) |  | 1983 | 1984 (kuoli virassa.) | Chama Cha Mapinduzi | Nyerere |
| 4 | Salim Ahmed Salim (1942–) |  | 1984 | 1985 | Chama Cha Mapinduzi | Nyerere |
| 5 | Joseph Warioba (1940–) |  | 1985 | 1990 | Chama Cha Mapinduzi | Mwinyi |
| 6 | John Malecela (1934–) |  | 1990 | 1994 | Chama Cha Mapinduzi | Mwinyi |
| (3) | Cleopa Msuya (1931–) |  | 1994 | 1995 | Chama Cha Mapinduzi | Mwinyi Mkapa |
| 7 | Frederick Sumaye (1950–) |  | 1995 | 2005 | Chama Cha Mapinduzi | Mkapa Kikwete |
| 8 | Edward Lowassa (1953–) |  | 2005 | 2008 | Chama Cha Mapinduzi | Kikwete |
| 9 | Mizengo Pinda (1948–) |  | 2008 | 2015 | Chama Cha Mapinduzi | Kikwete |
| 10 | Kassim Majaliwa (1961–) |  | 20.11. 2015 | alkaen | Chama Cha Mapinduzi | Magufuli |
Sytokiniinit

Tseatiini
Sytokiniinit ovat kasvihormoneja, jotka edistävät solunjakautumista ja ehkäisevät lehtien kellastumista ja hedelmien kypsymistä. Sytokiniineja on myös muilla organismeilla: esimerkiksi Agrobacterium tumefaciens tuottaa sytokiniinejä.
Historia

Sytokiniinit löydettiin, kun tutkittiin mitkä aineet saisivat tupakan varren solut kasvamaan solukkoviljelmässä. Havaittiin, että sillin maidista saatu DNA aktivoi kasvua. Aktivoiva tekijä eristettiin ja nimettiin kinetiiniksi (C10H9N5O). Kinetiini on DNA:n hajoamistuote. Myöhemmin maissista löydettiin tseatiiniksi (C10H13N5O) nimetty aine, joka toimii kinetiinin tavoin. Tseatiini on yleisin kasvien sytokiniini. Nykyisin sytokiniineiksi lasketaan aineet, jotka vaikuttavat trans-tseatiinin (tseatiinin aktiivinen muoto) tavoin.
Kemiallinen rakenne

Yleisimmällä sytokiniinillä tseeatiinilla on kaksi rengasta sisältävä rakenne. Se voi esiintyä vapaana aminopuriinina, ribosidina, ribotidina tai glykosidina. Tseatiinin trans-muoto on aktiivisempi kuin sen cis-muoto. Tseatiinimäärä voidaan määrittää esimerkiksi immunologisilla menetelmillä.
Vaikutukset

Sytokiniinit säätelevät solusykliä. Ne saavat auksiinin kanssa solun siirtymään syklin S-vaiheeseen. Mikäli solussa on pulaa sytokiniineista, solusykli pysähtyy G2-vaiheeseen eikä etene mitoosiin.
Sytokiniini säätelee auksiinin kanssa kasvaako solukosta juuria, versoja vai kallusta. Sytokiniinin ja auksiinin määrät ja suhteet vaikuttavat kasvutulokseen. Ks. hormonien eri määrillä voidaan laboratoriossa saada samanlaisesta solukosta kasvamaan toisessa viljelmässä juuria ja toisessa versoa.
Sytokiniinit aiheuttavat apikaalidominanssin purkautumisen. Mikäli sytokiniineja lisätään hankasilmuihin, alkavat ne kasvattaa versoa vaikka normaalissa kasvissa kärkisilmusta erittyvä auksiini pitää hankasilmut levossa.
Sytokiniinit pidentävät lehtien ikää. Sytokiniineja liikatuottavien kasvimutanttien lehdet kukoistavat tavallisten kasvien kellastuessa. Kasvimutanttien lehdissä on myös enemmän klorofylliä. Sytokiniinit lisäämät ravintoaineiden kulkeutumista lehteen.
Sytokiniinit laajentavat soluja sirkkalehdissä, mutta estävät solujen laajenemista varressa ja juurissa.
Aiheesta muualla

National Center for Biotechnology Information (NCBI): Joseph J. Kiebera and G. Eric Schallerb: Cytokinins (englanniksi)
Tammelan koulukeskus

Tammelan koulukeskus on oppilaitos, joka sijaitsee Tammelan kirkonkylässä. Koulu on perustettu vuonna 1950. Koulu toimii peruskouluna, jossa on luokat 1-9. Tammelan koulukeskuksen vt. rehtorina toimii Katja Lehtoranta.
Tammelan metsäpalo

Tammelan metsäpalo oli yksi suurimmista metsäpaloista Etelä-Suomessa toisen maailmansodan jälkeen. Palo syttyi kesäkuussa 1997 Tammelan Riihivalkaman kylässä. Palossa tuhoutui yli 250 hehtaaria metsää. Palo pääsi leviämään latvapaloksi ja liekit muun muassa loikkasivat Valtatie kahden ylitse. Palon sammuttaminen kesti viisi päivää. Palon tuhoamat puut korjattiin pois ja tilalle istutettiin uutta mänty- ja kuusimetsää.
Käthe Loewenthal

| Käthe Loewenthal> Käthe Frida Rosa Loewenthal |
| --- | --- |
 Käthe Loewenthal, ajoittamaton valokuva.
Henkilötiedot
Syntynyt: 27. maaliskuuta 1878 Berliini
Kuollut: 26. huhtikuuta 1942 (64 vuotta) Izbican getto, Puola
Kansalaisuus:  saksalainen
Ammatti:  taidemaalari
Käthe Loewenthal: Auringonlasku Hiddenseellä.
Käthe Frida Rosa Loewenthal (27. maaliskuuta 1878 Berliini – 26. huhtikuuta 1942 Izbican getto) oli saksalainen, juutalaistaustainen taidemaalari. Hän maalasi maisemamaalauksia ja oli tyylisuunnaltaan modernisti.
Elämänvaiheita

Käthe Loewenthalin isä oli silmälääkäri. Isän yliopistouran vuoksi perhe asui usealla eri paikkakunnalla. Asuinpaikkoja olivat Geneve, Lausanne, Berliini ja Bern. Bernissä Käthe Loewenthal kääntyi vuonna 1890 juutalaisuudesta kristinuskoon ystävystyttyään erään pappisperheen kanssa.
Berliiniin muutettiin takaisin jälleen vuonna 1892. Koulunsa päätettyään Loewenthal opiskeli taidetta sveitsiläisen symbolistin Ferdinand Hoedlerin oppilaana vuosien 1895-1897 välillä. Välillä Loewenthal kävi Pariisissa hakemassa vaikutteita ja matkallaan hän tapasi Leo von Königin, jonka yksityisoppilaana opiskeli taidetta matkansa jälkeen Berliinissä.
Vuosien 1904-1905 välillä Loewenthal asui Münchenissä, missä työskenteli vapaana taiteilijana. Hän teki useita maalausmatkoja Bernin Oberlandiin ja alueen maisemat esittäytyvät usein hänen maalauksissaan.
Loewenthal muutti vuonna 1909 Stuttgartiin ystävänsä, taiteilija Erna Raabe-Freilin von Holzhausen luo. Stuttgartissa hän opiskeli maalaustaidetta valtion taideakatemian "Damenklassella" (naisten taideluokka) Adolf Hölzelin oppilaana.
Tietty sattuma synnytti "Hiddenseer Künstlerinnenbundin". Kathe Loewenthalin sisar Susanne oli ostanut Hiddenseeltä mökin vuonna 1912 ja Loewenthal alkoi viettää siellä kesiään. Vähitellen sinne saapui vierailulle myös muita naistaiteilijoita. Vieraisiin kuuluivat muun muassa Elisabeth Andrae, Clara Arnheim ja Elisabeth Büchsel. Loewenthal piti näyttelyitä myös Blaue Scheune -tapahtumassa, jonka oli perustanut taiteilija-aktivisti Henni Lehmann.
Kansallissosialistit ottivat Saksassa vallan vuonna 1933. Vuonna 1934 he kielsivät juutalaisilta oikeuden harjoittaa taiteilijan ammattia. Kukaan ei saanut ostaa Loewenthalilta maalauksia eikä niitä saanut pitää esillä näyttelyissä. Loewenthalin ateljee suljettiin ja hänet erotettiin kaikista taiteilijajärjestöistä.
Vuosien mittaan juutalaisten vainoaminen paheni. Loewenthal joutui elämään ystäviensä avustuksilla. Hänen entinen palvelijattarensa kätki 200 hänen työtään, etupäässä pastelli- ja vesiväritöitä. Vuonna 1941 viranomaiset siirsivät Loewenthalin ensin "Judenhausiin" ja seuraavana vuonna Lautersteinin "lajittelukeskukseen". Sieltä hänet vietiin Izbican gettoon, missä hänet murhattiin.
Saksan viranomaiset olivat keränneet suurimman osan Loewenthalin töistä varastoon. Vuonna 1943 liittoutuneet pommittivat Stuttgartia. Pommituksessa tuhoutui varastorakennus, jossa Loewenthalin maalauksia säilytettiin.
Käthe Loewenthalin muistoksi on laitettu kompastuskivi sekä Stuttgartiin että Hiddenseelle. Hänen töitään oli esillä vuonna 1993 pidetyssä ansioituneiden naistaiteilijoiden näyttelyssä.
Aiheesta muualla

Galerie der Panther: Käthe Loewenthal (saksaksi)
Käthe Loewenthal 1878-1942 (saksaksi)
Telemetria

Telemetria on laitetietojen lähettämistä matkan päästä esimerkiksi radiolähettimillä. Esimerkiksi avaruusalusten laitteiden tilaa seurataan maa-asemilta käsin telemetrian avulla.
Tammelan kirkonkylä

Tammelan kirkko.
Tammelan kirkonkylä on yli 2 500 asukkaan kylä Tammelassa ja kunnan hallinnollinen keskus. Se sijaitsee kunnan suurimman järven Pyhäjärven ja sen pohjoisosassa kulkee Turun ja Hämeenlinnan välinen Turun valtatie. Yhdystietä 2821 pitkin kulkemalla kirkonkylästä on Forssan keskustaan noin 8 kilometriä.
Nykyisellään kirkonkylä ei muodosta omaa taajamaansa, vaan se on kasvanut yhteen Forssan keskustaajaman kanssa.
Käätyimarrekasvit

| Käätyimarrekasvit |
| --- | --- |
 Lindsaea arcuata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Käätyimarrekasvit Lindsaeaceae  C.Presl ex M.R.Schomb.
Katso myös
   Käätyimarrekasvit Wikispeciesissä   Käätyimarrekasvit Commonsissa 
Infobox OKVirheellinen NIMI-arvo: 
Käätyimarrekasvit (Lindsaeaceae) on Polypodiales-lahkoon kuuluva saniaisheimo. Heimoon kuuluu kuudesta yhdeksään sukua ja noin 200 lajia. Lindsaea-sukuun kuuluu noin 90 lajia.
Käätyimarrekasvit ovat maalla kasvavia tai joskus harvoin kiipeileviä tai epifyyttisiä saniaisia.
Heimo on pantrooppinen.
Sukuja

Lindsaea
Odontoloma
Odontosoria – kiilaimarteet
Ormoloma
Osmolindsaea
Sphenomeris
Stenoloma
Tapeinidium
Xyropteris
Aiheesta muualla

Laji.fi: Käätyimarrekasvit (Lindsaeaceae)
Sylling

| Sylling |
| --- | --- |

 Sylling
 Koordinaatit: 59°53′39″N, 10°17′12″E 
Valtio:  Norja
Lääni:  Buskerud
Kunta:  Lier
Pinta-ala:  
 – Maa:  0,6 km²
Väkiluku (2023):  768
 – Väestötiheys:  1 280 as./km²
Infobox OKVirheellinen NIMI-arvo: 
Sylling on taajama Lierin kunnassa Buskerudin läänissä Norjassa. Taajaman pinta-ala on 0,6 neliökilometriä ja asukasluku 768 vuonna 2023.
Kuvia

Syllingin kirkko
Aiheesta muualla

Kuvia tai muita tiedostoja aiheesta Sylling Wikimedia Commonsissa
Sysmän kirjasto

| Sysmän kunnankirjasto |
| --- | --- |
Sijainti:  Valittulantie 5, 19700 Sysmä 
Tyyppi:  kunnankirjasto
Perustettu:  1924
Kotisivut
Sysmän kunnankirjasto on Sysmässä toimiva yleinen kirjasto. Kirjasto on perustettu vuonna 1924. Nykyään se palvelee erityisesti Sysmän kunnantalolla sijaitsevien toimitilojensa ja verkkokirjaston välityksellä. Sysmän kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin.
Sysmän vaakuna

Sysmän vaakuna.
Sysmän vaakunan on suunnitellut Ahti Hammar vuonna 1953. Mustassa kentässä on nuolikotelo, jossa kolme hopeista nuolta, nuolikotelon keskellä punainen pienoiskilpi ja pystyssä hopeinen piilukirves. Piilukirves viittaa rakentamiseen ja eränkäyntiin. Samanlaisen kirveen sai selkäänsä myös Sysmän kirkon suojeluspyhimys Pyhä Olavi Stiklestadin taistelussa Norjassa vuonna 1030.[lähde? ]
Tabasaranit

Tabasaranien asuinalue Etelä-Dagestanissa.
Tabasaranit ovat kansa, joka elää pääosin Dagestanissa. Heitä on noin 200 000 (2011) henkeä. Tabasaranit puhuvat tabasaranin kieltä. Heidän kulttuurinsa on hyvin samanlainen samalla alueella asuvien lezgien kanssa. Suurin osa heistä on sunnamuslimeja.
Tavataan välkkärillä

| Tavataan välkkärillä> As the Bell Rings |
| --- | --- |
Tyyli:  Tilannekomedia
Kestoaika:  5 min
Alkuperämaa:  Iso-Britannia (perustuu italialaiseen formaattiin)
Verkko:  Disney Channel
Esitetty:  2. huhtikuuta 2007 – 4. heinäkuuta 2008
Tuotantokausia:  2
Jaksoja:  52
Aiheesta muualla
IMDb
Tavataan välkkärillä (As the Bell Rings) on Britannian Disney Channelin tuottama tilannekomediasarja. Sarja perustuu italialaiseen formaattiin Quelli dell’intervallo. Sarja sijoittuu kuvitteelliseen Shakespearen lukioon. Sarja eroaa muista Disney Channelin tilannekomedioista siinä, että sarjassa käytetään vain yhtä lavastetta ja yhtä kameraa. Jaksot ovat myös hyvin lyhyitä, vain viisiminuuttisia.
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Synteettinen a priori

Synteettinen a priori -arvostelma on arvostelma, joka voidaan tehdä a priori eli ennen havaintokokemusta, mutta jonka totuus ei perustu sen analyyttisyyteen eli siihen, että arvostelman predikaatti sisältyisi sen subjektiin. Synteettinen apriorinen tieto on siis informaatiota lisäävää, mutta tämä ei tapahdu havaintokokemuksen kautta.
Käsite on peräisin Immanuel Kantilta. Kantin mukaan synteettisten a priori –arvostelmien totuus riippuu tavasta, jolla jäsennämme todellisuutta. Eräs Kantin esimerkki koski kausaliteettia: tiedämme a priori, että kaikilla tapahtumilla on syy, sillä syyn ja seurauksen käsitteet ovat apriorisia käsitteitä, joita meidän on sovellettava kaikkiin mahdollisiin tapahtumiin, jotta kokemuksemme todellisuudesta olisi mielekäs. Vastaavanlaisia apriorisia ennakkoehtoja ovat aika ja tila. Meillä ei siis voisi olla mielekästä kokemusta todellisuudesta, ellei synteettisiä a priori -arvostelmia olisi olemassa: ajan, tilan ja kausaliteetin kaltaiset aprioriset ennakkoehdot jäsentävät kokemusta ja yhdistävät havaittuja ilmiöitä toisiinsa.
Kantin mukaan synteettistä apriorista tietoa on siis olemassa. Hänen teoksessaan Puhtaan järjen kritiikki esittämänsä kriittisen filosofian keskeinen kysymys oli, kuinka tällainen tieto on mahdollista. Kantin mukaan synteettistä apriorista tietoa ovat esimerkiksi puhtaan matematiikan ja puhtaan luonnontieteen, kuten Newtonin fysiikan, tuottama tieto. Filosofit ovat Kantin jälkeen keskustelleet paljon siitä, onko kausaliteettitieto tai mikään muukaan synteettistä ja apriorista.
Aiheesta muualla

Kannisto, Toni: Kant: Analyyttinen–synteettinen-erottelu Logos-ensyklopedia. Filosofia.fi.
Sellars, Wilfrid: Is There a Synthetic A Priori? (englanniksi)
Syväys

Syväysmerkit
Syväys tarkoittaa laivan tai veneen rungon alimpien kiinteiden rakenteiden (yleensä kölin tai peräsimen) etäisyyttä tyynestä vesirajasta. Laivan tiedoissa ilmoitettu syväys tarkoittaa laivan- tai veneenrakentajan tai luokituslaitoksen ilmoittamaa suurinta syväyttä, joka ilmaisee kuinka matalassa vedessä alus voi kulkea täydessä lastissa saamatta pohjakosketusta.[lähde? ]
Syväys ei ole aluksen pysyvä ominaisuus, vaan se muuttuu aluksen lastin lisääntyessä tai vähentyessä, esimerkiksi polttoainemäärän pienentyessä. Mitä kevyempi aluksen ja kuorman yhteenlaskettu kokonaispaino on, sitä korkeammalla runko kelluu ja sitä pienempi on aluksen syväys. Aluksen syväys muuttuu myös veden lämmön ja suolapitoisuuden suhteen, jos muutokset lämmössä ja suolapitoisuudessa ovat merkittäviä. Esimerkiksi muutos syväyksessä suolapitoisuuden muuttumisen vuoksi tapahtuu aluksen tullessa Pohjanmereltä Itämerelle.[lähde? ]
Syväykseen saattaa myös vaikuttaa aluksen nopeus varsinkin kapeassa ja matalassa uomassa: kun nopeasti kulkevan aluksen aluksen pohjaan syntyy imua, alus alkaa uida paikallaan kelluntasyväystä syvemmässä. Ilmiö on sitä suurempi mitä suurempi aluksen nopeus on. Englanniksi ilmiön nimi on "squat effect", joka viittaa aluksen kyykkäämiseen tavallista syvemmälle.
Kevytveneissä, joissa on nostoköli, voidaan veneen syväystä säädellä purjehdusolosuhteiden mukaan.
Syväysmerkit

Aluksen syväys luetaan aluksen vesirajaan maalatusta asteikosta. Syväysmerkit merkitään laivan keulaan, perään ja keskelle 200 millimetrin välein, 100 millimetriä korkein numeroin. Merkintä 40 osoittaa neljän metrin syväystä, vedenpinnan ollessa merkinnän alapäässä. Merkinnät tehdään esimerkiksi välille 4 000–7 000 millimetriä, riippuen laivan koosta.[lähde? ]
Syväysmerkit mitataan laivan pohjan alta, niin että laivan rungon alin kohta on nollapiste. Mittaus tehdään kayttäen apuna vaaituskojetta ja mittanauhaa tai takymetriä.[lähde? ]
Aiheesta muualla

Kuvia tai muita tiedostoja aiheesta Syväys Wikimedia Commonsissa
São Paulon biennaali

Ciccillo Matarazzo paviljonki
Paviljonki sisältä
São Paulo 9 (1967)
São Paulon biennaali on Brasiliassa järjestettävä suuri taidenäyttely. Se järjestettiin ensimmäisen kerran vuonna 1951, ja siitä lähtien se on pidetty joka toinen vuosi. Se on toiseksi vanhin biennaali. Vanhin on Venetsian biennaali (järjestetty vuodesta 1895), joka on ollut myös São Paulon biennaalin esikuva.
Biennaalin perusti italialais-brasilialainen teollisuusmies Ciccillo Matarazzo (1898–1977). Vuodesta 1957 São Paulon biennaali on pidetty Ciccillo Matarazzo -paviljongissa Parque Ibirapueran puistossa. Paviljonki suunniteltiin arkkitehtien Oscar Niemeyer ja Hélio Uchôa johdolla, ja siinä on näyttelytilaa 30 000 m². São Paulon biennaali esittelee sekä brasilialaista että kansainvälistä taidetta, ja sitä pidetään yhtenä maan tärkeimmistä taidenäyttelyistä.
Sen alkuperäisenä tavoitteena oli tehdä länsimaisesta nykytaiteesta tunnettua Brasiliassa, helpottaa sen pääsyä muihin Brasilian metropoleihin, ja vahvistaa São Paulon asemaa kansainvälisenä taidekeskuksena. Luonnollisesti sen tarkoituksena on tuoda myös brasilialaista taidetta lähemmäksi ulkomaisia vieraita.
Venetsialaisen mallin mukaan, São Paulo isännöi kansallisia esityksiä sekä kansainvälisiä näyttelyitä, jotka järjestetään kiertävän pääintendentin johdolla.
Taidenäyttelyn lisäksi vuodesta 1973 on biennaalissa järjestetty myös kansainvälinen arkkitehtuuri- ja muotoilunäyttely.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Lauri Saari (taiteilija)

Lauri Abel Saari (2. tammikuuta 1888 Urjala – 16. kesäkuuta 1953) oli suomalainen taidemaalari. Hän opiskeli Taideteollisessa keskuskoulussa 1910–1913 ja Turun Taideyhdistyksen piirustuskoulussa sisällissodan jälkeen 1920–1922.